**TĖVYNĖS-SĄJUNGOS LIETUVOS KRIKČIONIŲ DEMOKRATŲ TARYBA**

**REZOLIUCIJA**

2019 m. rugsėjo 28 d.

Vilnius

Tėvynės sąjungos-Lietuvos krikščionių demokratų taryba,

*pažymėdama*, kad šių metų rugsėjo 28 d. sukanka 80 metų kai buvo pasirašyta Sovietų Sąjungos ir Vokietijos draugystės ir sienų sutartis (dėl naujos tarpusavio sienos) ir jos slaptieji protokolai, nulėmę Lietuvos likimą;

*atsižvelgdama* į Ukrainos Aukščiausiosios Rados delegacijos Europos Tarybos Parlamentinė Asamblėja (toliau – ETPA) Ukrainos delegacijos vadovės Jelizavetos Yasko solidarumo prašymą Lietuvos Respublikos Seimo delegacijai ETPA nedalyvauti šių metų ETPA rudens sesijoje, Rusijos atsisakymą vykdyti Europos Tarybos rezoliucijas dėl agresijos prieš Ukrainą, „Malaysia Airlines“ lėktuvo numušimo ir žmogaus teisių pažeidimų pačioje Rusijoje;

*pridurdama*, kad Rusijos valdžia atsisakė bendradarbiauti Europos Taryboje nagrinėjant opozicionieriaus Boriso Nemcovo politinės žmogžudystės Kremliaus prieigose aplinkybes;  
*primindama*, jog Rusija neįgyvendino 1996 m. įsipareigojimo ETPA išmokėti kompensacijas buvusių okupuotų Baltijos šalių Sibiro tremtiniams ir politiniams Gulago kaliniams;

*atkreipdama dėmesį*, kad Rusija sustabdė mūsų jaunimo ekspedicijas į Sibirą lankyti tremtinių kapus bei iškėlė bylas Lietuvos teisėjams ir prokurorams, nagrinėjantiems Sausio 13-osios bylą;  
*sutikdama*, kad galima pasisakyti dėl Rusijos ir dalyvaujant pačioje ETPA sesijoje, tačiau laikino nedalyvavimo politinės raiškos metodas yra daug aiškesnis,

**konstatuoja**, jog ETPA pirmąsyk per visą savo egzistavimo laikotarpį pasiekė moralinę krizę;  
**remia** Lietuvos Respublikos Seimo nario Emanuelio Zingerio atsisakymą dalyvauti ETPA sesijoje 2019 m. rugsėjo 29 d.–spalio 4d.